PÕLLUMAJANDUSMINISTEERIUM: Urmas Kruuse osaleb Euroopa Liidu põllumajandusministrite kohtumisel
16. juuni 2015. a
Maaeluminister Urmas Kruuse osaleb täna Luksemburgis toimuval Euroopa Liidu põllumajandus- ja kalandusministrite nõukogu istungil.
Kõne all on mahepõllumajandusliku tootmise ja märgistamise määrusega seotud küsimused. Samuti tõstatab Eesti alates 4. juunist Lätile ja Eestile Venemaa poolt kehtestatud kalatoodete sisseveokeelu teema.
Ministrit saadavad nõukogul toiduohutuse ning teaduse ja arenduse asekantsler Toomas Kevvai, kalanduspoliitika ja välissuhete asekantsler Olavi Petron ning eurokoordinatsiooni osakonna juhataja Madis Pärtel.
Kalatoodete sisseveokeelu kohta lähemalt: www.agri.ee/et/uudised/kruuse-tostatame-venemaa-poolt-kalatoodetele-kehtestatud-sisseveokeelu-teema-euroopa-liidu